CELEX: 22016D0506
Language: el
Date: 2015-02-25 00:00:00
Title: Απόφαση της Μεικτής Επιτροπής του ΕΟΧ αριθ. 18/2015, της 25ης Φεβρουαρίου 2015, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2016/506]

7.4.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 93/30
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 18/2015
      της 25ης Φεβρουαρίου 2015
      για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2016/506]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 518/2013 του Συμβουλίου, της 13ης Μαΐου 2013, για την προσαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου λόγω της προσχώρησης της Δημοκρατίας της Κροατίας (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Η συμφωνία σχετικά με τη συμμετοχή της Δημοκρατίας της Κροατίας στον Ευρωπαϊκό Οικονομικό Χώρο (2) (εφεξής «η συμφωνία διεύρυνσης του ΕΟΧ του 2014») η οποία υπεγράφη στις Βρυξέλλες στις 11 Απριλίου 2014, εφαρμόζεται προσωρινά για τα συμβαλλόμενα μέρη από τις 12 Απριλίου 2014, και η παρούσα απόφαση εφαρμόζεται, επομένως, προσωρινά εν αναμονή της έναρξης ισχύος της συμφωνίας διεύρυνσης του ΕΟΧ του 2014.
               
            
                  (3)
               
               
                  Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Στο σημείο 13 [κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου] του κεφαλαίου XV του παραρτήματος II της συμφωνίας για τον ΕΟΧ προστίθεται το ακόλουθο κείμενο:
      «, όπως τροποποιήθηκε με:
      
                  —
               
               
                  
                     32013 R 0518: Κανονισμός (ΕΕ) αριθ. 518/2013 της Επιτροπής, της 13ης Μαΐου 2013 (ΕΕ L 158 της 10.6.2013, σ. 72).».
               
            Άρθρο 2
      Τα κείμενα του κανονισμού (ΕΕ) αριθ. 518/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 26 Φεβρουαρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*), ή από την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 203/2014, της 30ής Σεπτεμβρίου 2014 (3), ή της συμφωνίας διεύρυνσης του ΕΟΧ του 2014, ανάλογα με το ποια ημερομηνία είναι πιο πρόσφατη.
      Εν αναμονή της έναρξης ισχύος της συμφωνίας διεύρυνσης του ΕΟΧ του 2014, η παρούσα απόφαση εφαρμόζεται προσωρινά από την 26η Φεβρουαρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ, ή από την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 203/2014, της 30ής Σεπτεμβρίου 2014, ανάλογα με το ποια ημερομηνία είναι πιο πρόσφατη.
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 25 Φεβρουαρίου 2015.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Gianluca GRIPPA
         
      
      
         (1)  ΕΕ L 158 της 10.6.2013, σ. 72.
      
         (2)  ΕΕ L 170 της 11.6.2014, σ. 5.
      
         (*)  Δεν έχουν αναφερθεί συνταγματικές απαιτήσεις.
      
         (3)  ΕΕ L 202 της 30.7.2015, σ. 57.